Lois Maxwell

Lois Maxwell (* 14. Februar 1927 in Kitchener, Ontario; † 29. September 2007 in Fremantle, Western Australia, Australien; eegentlich Naam Lois Hooker) weer en kanaadsch Schauspelerin, de vör allen dör hör Rull as Miss Moneypenny in tallriek James-Bond-Filmen bekannt wurr.

 Leven un Karriere 
Maxwell is in Kanada as Dochter vun en Schoolmeester un en Krankensüster upwussen. Se leep 1942 mit 15 Johren vun to Huus weg, um sück in’ Tweeten Weltkrieg de Armee antosluuten. Oschoons se eegentlich to jung weer för den Kriegsdeenst, hett se dat schaff, in de Royal Canadian Army upnommen to weern. As Suldatin wurr se dat  Army Entertainment Corps todeelt, mit de se in Europa Musik- un Danznummern upführen de. As de Trupp London erreichen dee, wurr hör gering Öller updeckt. Dormit se nich nah Kanada torüch schickt wurr, schreev sück Maxwell bi de Royal Academy of Dramatic Arts (RADA) in.

In dat Öller vun 20 Johren reis se nah Hollywood, bekeem verscheeden Engagements un wunn sogor den Golden Globe as „Best Nahwussdorstellerin“ för hör Rull in de Shirley Temple-Kummedie That Hagen Girl (1947), in de se u. a. neben Ronald Reagan speel. In en Fotostreck för dat Life Magazine stunn Maxwell neben en anner upstrevend Star, Marilyn Monroe. 

Nah hör Rückkehr nah Europa leev Maxwell fiev Johr lang in Rom. Während en Reis nah Paris hett se hör lateren Ehemann Peter Marriott drapen. Se hebbt 1957 heiraadt un trucken tosommen nah London, wo 1958 hör Dochter Melina un 1959 hör Söhn Christian boren wurr.

 Hör Rull as Miss Moneypenny 
De Rulle, mit de se bekannt un beliebt wurr, speel se 1962 ton’ eersten Mal: Miss Moneypenny. All in de eerst Film vun Bond-Reeg is se de Chefsekretärin vn M, den Chef vun den britschen Geheemdeenst MI6. Hör Verhältnis to den Geheemagenten James Bond is präägt vun düchtig Flirts, dat vun hüm blots spelerisch antwoort, aber nie nich ernsthaft hörrt wurrd. En Romanze tüschen de beid gifft dat nich, ok wenn he ansonsten de Fruen immer achteran löppt. 

In de folgend 23 Johr speel Maxwell de Miss Moneypenny insgesamt 14 Mal in all offiziellen Bond-Filmen. Se hett woll all in Octopussy (1983) mit Miss Penelope Smallbone, speelt vun Michaela Clavell, en nee Assistentin vörstellt, weer 1985 aber in Im Angesicht des Todes, weer an de Siet vun de glieköllerigen Roger Moore, noch mal dorbi. As Moore in den folgenden Bond-Film Der Hauch des Todes dör den rund 20 Johr jüngeren Timothy Dalton ersett wurr, weer ok,  trotz Maxwell hör fortsett Intresse an de Rull, hör Tiet as Miss Moneypenny vörbi. Se wurr in de folgend twee Filmen mit  Timothy Dalton dör Caroline Bliss ersett. Later, in de Filmen mit Pierce Brosnan as Bond-Dorsteller, övernehm denn Samantha Bond de Rull. Völ vun de Bond-Fans seecht aber in Lois Maxwell de „wohre“ Miss Moneypenny.

 Wietere Loopbahn 
In de 1960er Johren is Maxwell buterdem in verscheeden kanaadsch un britschen Feernsehreegen uptreden, so in Mit Schirm, Charme und Melone, UFO, Stingray, Geheimauftrag für John Drake, Simon Templar, Abenteuer im Regenbogenland, Department S oder Die Zwei. Nah de Dood vun hör Ehemann Anfang vun de 1970er Johren kehr Maxwell nah Kanada torüch un schreev ünner dat Pseudonym Miss Moneypenny Artikel för dat Daagblatt Toronto Sun. 1994 truck se weer nah England un truck sück up en Anwesen in Frome (Graafschap Somerset) torüch. Hör letzt Rull harr se 2001 in de Film „Der vierte Engel“.

Lois Maxwell speel in tosamen rund 50 Speelfilmen un Feernsehprodukschonen mit, aver mit keeneen vun disse Upträen kreeg se de glieker Popularität as mit hör Rull in de James Bond-Reeg. 

Se is an’ Avend vun den 29. September 2007 an Hartverseggen storvenBond star Lois Maxwell dies at 80, Artikel up BBC News.

 Filmografie (Utwahl) 
 Johr Titel Synchroonsnacker 1947 That Hagen Girl   1949 The Crime Doctor’s Diary   1950 Domani è troppo tardidt.: Morgen ist es zu spät Lu Säuberlich 1952 Amori e veleni    1952 Lady in the Fogdt.: Vom Täter fehlt jede Spur Ursula Zell 1955 La grande speranzadt.: Die große Hoffnung   1956 Passport to Treasondt.: Jaguar packt zu   1961 The Unstoppable Mandt.: London hält den Atem an   1962 Dr. Nodt.: James Bond 007 jagt Dr. No  Beate Hasenau 1963 From Russia with Lovedt.: Liebesgrüße aus Moskau  Lola Luigi 1964 Goldfinger Lola Luigi 1964-65 Stingray, Feernsehreeg   1965 Thunderballdt.: Feuerball Lola Luigi 1967 OK Connerydt.: Operation ‚Kleiner Bruder‘ Beate Hasenau 1967 You Only Live Twicedt.: Man lebt nur zweimal Lola Luigi 1969 Adventures in Rainbow Country, Feernsehreegdt.: Abenteuer im Regenbogenland   1969 On Her Majesty’s Secret Servicedt.: Im Geheimdienst Ihrer Majestät Inge Landgut 1971 Diamonds Are Foreverdt.: Diamantenfieber Inge Landgut 1973 Live and Let Diedt.: Leben und sterben lassen Helga Trümper 1974 The Man with the Golden Gundt.: Der Mann mit dem goldenen Colt Emely Reuer 1977 The Spy Who Loved Medt.: Der Spion, der mich liebte Emely Reuer 1979 Moonrakerdt.: Moonraker – Streng geheim Emely Reuer 1981 For Your Eyes Onlydt.: In tödlicher Mission Emely Reuer 1983 Octopussy Helga Trümper 1984 Peep, Feernsehn   1985 A View to a Killdt.: Im Angesicht des Todes Helga Trümper 2001 The Fourth Angeldt.: Der vierte Engel   2003 Hard to Forget, Feernsehn  

 Enkeld Nahwiesen 

 Weblinks 


 „Bond-Star Lois Maxwell gestorben“, Spiegel Online, 30. September 2007
 „Sex war Gestern - Miss Moneypenny gestorben“, sueddeutsche.de, 1. Oktober 2007
 DNB-Katalog
 Personennaamdatei

Kategorie:Schauspeler
Kategorie:Schriever
Kategorie:Börger von Kanada
Kategorie:Fru
Kategorie:Boren 1927
Kategorie:Storven 2007